‘અચ્છા, જો… મારે તને ખાસ તો એ કહેવું છે કે મેં તારા જેટલો પ્રમાણિક અને સાચો માણસ આજ સુધી જોયો નથી. લોકો ભલે કહે કે તું… તારું મગજ… તું મગજનો રોગી છે એવું લોકો કહે છે, પણ મેં નક્કી કરી લીધું છે કે તારું એક મગજ ભલે રોગગ્રસ્ત હોય, પણ તારું બીજું મગજ, જે વધારે મહત્ત્વનું મગજ છે, એ બહુ સારું છે. મને લાગે છે કે મગજ બે પ્રકારનાં હોય. એક મહત્ત્વનું (શુભ વિચારો કરનારું) અને બીજું ઓછું મહત્ત્વનું (અશુભ વિચારો કરનારું). મારી વાત સાચી છે કે ખોટી?’